ชอบมีอาการปวดท้องนิดแบบแปล๊บๆ เกิดจากอะไรได้บ้างคะ ก่อนหน้านี้เคยมีตกขาวเยอะ แล้วก็ปนเลือด แต่กินยารักษาหายแล้ว แต่อาการปวดท้องยังอยู่
สวัสดีค่ะ อาการปวดบริเวณท้องน้อย แบ่งออกเป็น1.บริเวณด้านขวาล่าง สาเหตุได้แก่- ไส้ติ่งอักเสบ แต่จะมีไข้ร่วมด้วย และจะปวดรุนแรงขึ้นเรื่อยๆ- ลำไส้ส่วนที่อยู่ช่องท้องด้านขวาล่างอักเสบ แต่ก็จะมีท้องเสียร่วมด้วย- ปีกมดลูกด้านขวาอักเสบ (ซึ่งถือเป็นส่วนหนึ่งของการมีภาวะอุ้งเชิงกรานอักเสบ)- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา- ท้องนอกมดลูกด้านขวา2. บริเวณด้านซ้ายล่าง สาเหตุได้แก่- ลำไส้ส่วนที่อยู่ช่องท้องด้านซ้ายล่างอักเสบ- ปีกมดลูกด้านซ้ายอักเสบ (ซึ่งถือเป็นส่วนหนึ่งของการมีภาวะอุ้งเชิงกรานอักเสบ)- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย เป็นต้น- ท้องนอกมดลูกด้านซ้าย3. บริเวณเหนือหัวเหน่า สาเหตุได้แก่- กระเพาะปัสสาวะอักเสบ- มดลูกอักเสบ (ซึ่งถือเป็นส่วนหนึ่งของการมีภาวะอุ้งเชิงกรานอักเสบ)- ก้อนเนื้องอกมดลูกหากมีประวัติการมีตกขาวที่ผิดปกติร่วมด้วย รวมถึงมีเลือดออกจากช่องคลอด โดยที่ไม่ได้เกิดจากภาวะแทรกซ้อนจากการตั้งครรภ์ ก็น่าจะเกิดจากการเป็นมดลูกอักเสบ หรือมีอุ้งเชิงกรานอักเสบค่ะ ทั้งนีี้ หากได้ไปพบแพทย์และทานยารักษาแล้ว แต่ยังคงมีอาการปวดท้องน้อยอยู่ แสดงว่าอาจยังรักษาไม่หายสนิท หรือการที่ได้ไปมีเพศสัมพันธ์อีก ก็อาจทำให้เกิดการติดเชื้อมีมดลูกหรืออุ้งเชิงกรานอักเสบซ้ำอีกค่ะ ดังนั้น หากอาการปวดท้องน้อยยังคงเป็นต่อเนื่อง ไม่หายไป ก็ควรกลับไปพบสูติ-นรีแพทย์ เพื่อตรวจอีกครั้งค่ะ ซึ่งหากเป็นมดลูกอักเสบหรืออุ้งเชิงกรานอักเสบจริง การรักษา มักต้องทานยาปฏิชีวนะต่อเนื่องนานเป็นสัปดาห์หรือหลายสัปดาห์ หรือบางราย อาจต้องฉีดยารักษาด้วยค่ะ